Cretas - Biquipedia, a enziclopedia libre

# Cretas

### De Biquipedia

Cretas

Plaza Mayor
Comunidat autonoma | Aragón
Probinzia | Tergüel
Redolada | Matarraña
Codigo postal | 44623
Latitut Lonchitut | {{Coor dd| lon=0.210|lat=40.928}}
Superfizie | 52,7 km²
Altaria | 563 m.
Distanzia | 193 km enta Tergüel
Poblazión | 618 ab.
Chentilizio | {{{chentilizio}}}
Ríos | {{{ríos}}}
Pachina web | www.queretes.net

Cretas (Cretes u Queretes en catalán) ye un monezipio situato en a redolada d'o Matarraña, en a probinzia de Tergüel. Se i troba situato entre Balderrobres y Calazeit, amán d'os puertos de Bezeit.

A suya economía s'alazeta como en a mayor parti d'os lugars d'a redolada en l'agricultura, sobre tot en o cautibo d'a bit, as oliberas y as almendreras. Todas as añadas se fa en abril a feria d'o bín, a unica d'istas carauteristicas d'a probinzia de Tergüel, an se gustan os millors bins d'o Baxo Aragón y d'a Terra Alta.

## [editar] Istoria

Bi ha pinturas rupestres d'arte lebantín, Els Gascons, representando autibidat umana en l'epipaleolitico u neolitico. Bi ha tamién poblatos ibericos y se i han trobato as tipicas estelas funerarias ibericas d'o Baxo Aragón.

Dimpués de a reconquista iste lugar pertenexió a l'orden de Calatraba, zentrata en Alcañiz, estando-ne l'apendiz más oriental de o suyo territorio, mugando a o sur con a Tenenzia d'Aznar Lagaya, zentrata en Balderrobres. D'edat meyebal bi ha unas tumbas famosas con estelas discoideas.

## [editar] Nome

O suyo nome se creye que bién d'una radiz indoeuropeya que ha dato en aragonés palabras como cleta; u á trabiés de o latín QUEBRANTARE, crebar u crebaza. En contra d'ista interpretazión más azeptata, o latinista Agustín Ventura Conejero creye que sennifica archila blanca, que tamién se diz en castellán tierra de greda.

Aparixe en os escritos relatibos á os Calatrabos como Crietas (1225). En catalán local güé se diz Queretes, pero puet beyer-se escrito en catalán standard Cretes. En o Fogache de 1495 aparixe como Cretes.

## [editar] Fiestas

As suyas Fiestas Mayors se zelebran o 15 d'agosto, anque tradizionalmente se zelebraban o diya de Santa Pelagia, o 8 d'otubre.

Categorías: Matarraña | Localidaz de Tergüel

##### Views

- Articlo
- Descusión
- Bersión autual

##### Mirar

##### En atras luengas

- Català
- English
- Español
- Italiano
- Português